Sandala

**Sandala** (arabisk صندله, hebraisk צַנְדַלָה, סַנְדַלָה) er ein arabisk landsby i Nord distrikt i Israel. Han ligg nær Afula og høyrer til Gilboa regionale kommune. I 2006 hadde han eit folketal på 1&nbsp;500. Innbyggjarane i Sandala høyrer til al-Omari-klanen, som ein trur er etterkomarar etter den andre kalifen i islam, Umar ibn al-Khattāb.

## Historie
Arkeologiske utgravingar i kjernen av den gamle landsbyen, nær moskeen, har avdekt keramikk frå tidleg islamsk tid og mamelukkane.

I følgje ei lokal segn vart den noverande landsbyen grunnlagd på 1700-talet av to brør frå den nærliggande landsbyen Arranah, som i dag ligg på Vestbreidda. Då Edward Robinson vitja Sandala i 1838, skildra han staden som «liten med ruinar av fundament», medan Guérin og *Survey of Western Palestina* seinare på 1800-talet skildra staden som «ein liten landsby på kanten av ei slette, bygd av stein og leire, med cisterner, og omgjeve av pløgd land.»

Under den britiske folketeljinga i 1931 hadde Sandala 36 busette hus og eit folketal på 189 muslimar. I 1945 hadde Sandala 220 innbyggjarar, all klassifiserte som arabarar. Dei eigde i alt 3&nbsp;217 dekar land, meda 32 dekar var i offentleg eige, i følgje ei offisiell landmåling. Av dette var 2 dekar plantasjar og irrigert land, 3&nbsp;109 dekar vart nytta for korn, medan 7 dekar vart utbygd land.

Under den arabisk-israelske krigen i 1948 vart Sandala erobra av den israelske hæren og så gjenerobra av den irakiske hæren. På grunn av plasseringa innafor Den grøne linja vart han ein del av Staten Israel.

Petersen, som vitja landsbyen i 1994, skildra ein ny moské i sentrum av landsbyen, visstnok bygd på eldre fundament. Området kring moskeen dannar kjernen i den gamle landsbyen og delar av området var øydelagd, medan resten var planlagt nedrive.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Sandala i Israel|Sandala i Israel]]» frå ,  den 26. februar 2015.* 
*** oppgav desse kjeldene:*
*Alexandre, Yardenna (29/9/2009): Sandala, Final Report , Hadashot Arkheologiyot, no.121
*Conder, Claude Reignier og H.H. Kitchener (1882): *[http://www.archive.org/details/surveyofwesternp02conduoft The Survey of Western Palestine: memoirs of the topography, orography, hydrography, and archeology].* London: Committee of the Palestine Exploration Fund. **vol 1****vol 2** 
*Guérin, M. V. (1874):  *[http://www.archive.org/details/descriptionsam01gu Description Géographique, Historique et Archéologique de la Palestine. Samarie]* 
*
*Mokary, Abdalla (5/10/2008): Sandala, Final Report , Hadashot Arkheologiyot, no.120
*Mokary, Abdalla (16/7/2012): Sandala Final Report , Hadashot Arkheologiyot, no.124
*Palmer, E. H. (1881): *[http://www.archive.org/details/surveyofwesternp00conduoft The survey of Western Palestine: Arab and English name lists collected during the survey by Lieutenants Conder og Kitchener, R. E. Translitterert og forklart av E.H. Palmer.]* 
*
*Robinson, Edward, Eli Smith (1841): *[http://books.google.com/books?id=bSEPAAAAYAAJ Biblical Researches in Palestine, Mount Sinai and Arabia Petraea: A Journal of Travels in the Year 1838a]*, Published by Crocker & Brewster, Item notes: v. 3

## Bakgrunnsstoff
*Velkomen til Sandala